open-index/open-wikipedia-markdown huggingface dataset:
Eva Perón

**Eva Maria Duarte de Perón** (Los Toldos, 7 Mei 1919 - Buenos Aires, 26 Julie 1952) was die tweede eggenoot van die Argentynse president Juan Perón (1895-1974). Sy was gevolglik van 1946 tot haar dood in 1952 die eerste dame van Argentinië. Alhoewel sy nie tot enige politieke posisie verkies is nie, het sy 'n groot invloed op regeringsbeleid gehad. Sy het talle bewonderaars onder armes en die werkersklas gehad, wat belangrik vir haar man se magsposisie was. Kort voor haar dood het die kongres haar as die *Geestelike Leier van die Nasie* aangewys. Sy word liefkosend *Evita* genoem (die Spaanse verkleiningsvorm, soortgelyk aan die Afrikaanse *Evatjie*). Die tipiese beeld van haar tydens toesprake was met die hare in 'n bolla en die gebalde vuis voor 'n mikrofoon.

## Beknopte biografie 
duimnael|links|Evita (Eva Duarte de Perón)
duimnael|links|Borsbeeld van Evita Peron in La Plata

Eva Maria Ibarguren is op 7 Mei 1919 in die dorpie Los Toldos in die provinsie Buenos Aires gebore. Sy was die vyfde kind van Juan Duarte (1872-1926) en Juana Ibarguren (1894-1971). In 1934, op 15-jarige ouderdom, trek sy na die hoofstad om 'n loopbaan as 'n verhoog-, radio-, en filmaktrise te begin. Sy ontmoet kolonel Juan Perón op 22 Januarie 1944 tydens 'n liefdadigheidsfunksie by die Luna Park-stadion ten behoewe van die slagoffers van 'n aardbewing in San Juan. Hulle is die daaropvolgende jaar getroud en Juan Perón is in 1946 tot president van Argentinië verkies.

Oor die volgende ses jaar het sy een van die magtigste vroue in Argentinië geword. Sy het die Eva Perón-stigting opgerig om hulp aan behoeftiges te verleen. Die vereniging het huise en skole gebou en mediese sorg aan arm mense beskikbaar gestel. Sy het ook die vroue-afdeling van die Peronistiese beweging gestig. Dit was die eerste politieke vrouebeweging in Argentinië gewees.

In 1951 wou sy die adjunkpresident word, maar die militêre leiers, maatskaplike elite en haar eie eggenoot oortuig haar om van haar planne af te sien. In plaas daarvan word die titel 'Geestelike Leier van die Nasie' in 1952 aan haar toegeken.

Sy is tydens 'n histerektomie in November 1951 met kanker gediagnoseer. Dokters is gevra om dit stil te hou sodat dit nie die presidensiële veldtog negatief beïnvloed nie. Sy sterf op 26 Julie 1952 op 33-jarige ouderdom aan servikale kanker, waarna haar liggaam gebalsem is. Nadat haar man se regering omver gewerp is, het haar liggaam vir 20 jaar weggeraak. Dit is later in Italië gevind, na Argentinië teruggeneem, en saam met haar man begrawe nadat hy in 1974 oorlede is.

Die musiekrolprent, *Evita* (1996) is op haar lewe gebaseer. Madonna het die hoofrol vertolk.

## Eksterne skakels 
*
Moncada-kaserne

duimnael|300px|Die Mondain-kasernes

Die **Moncada-kaserne** was 'n militêre kaserne in Santiago de Cuba wat na generaal Guillermón Moncada, 'n held van die Kubaanse onafhanklikheidsoorlog vernoem is. Op 26 Julie 1953 is die kaserne deur 'n klein groepie revolusionêre wat deur Fidel Castro gelei is aangeval. Die gewapende aanval word algemeen as die begin van die Kubaanse Revolusie beskou. Die datum van die aanval, 26 Julie, is as die naam van Castro se revolusionêre beweging gebruik (*Movimiento 26 Julio* of *M 26-7*).

Die aanval was onsuksesvol en Castro is 15 jaar gevangenisstraf vir sy aandeel daarin opgelê. Hy begin in die tronk om aan sy toespraak getiteld, "*Die geskiedenis sal my kwytskel*" te werk. Die toespraak is bladsy vir bladsy uit die tronk gesmokkel en is later gepubliseer.

Al die rebelle is in 1955 vrygestel nadat Fulgencio Batista amnesie daartoe verleen het. Die beweging het uiteindelik Batista se diktatuur in 1959 omver gewerp.

## Eksterne skakels 
* 
*  Castro se toespraak, "History Will Absolve Me"
Duggan-Cronin-versameling

duimnael|300px|Die Duggan-Cronin Galery in Kimberley
duimnael|300px|Binnekant van die Duggan-Cronin Galery

Die **Duggan-Cronin-versameling** bestaan uit ongeveer 8 000 foto's wat die swart volkere van Suider-Afrika en hul leefwyse in stamverband in die eerste helfte van die 20ste eeu uitbeeld. Hierdie foto's is geneem kort voordat die Westerse kultuur sy stempel so op die Afrika-samelewings begin afdruk het, dat die tradisionele Afrika-kulture begin verdwyn het. Die foto's is dus uniek omdat dit nie weer gemaak kan  word nie en daarom wek dit die belangstelling van kultuur-historici, volkekundiges, kunstenaars en fotograwe.

**Alfred Martin Duggan-Cronin**, 'n Ierse immigrant, het vanaf 1897 by die De Beers Maatskappy in Kimberley gewerk. Sy stokperdjie was om foto's te neem van die swart mynwerkers voordat hulle die Westerse kleredrag en lewenstyl aangeneem het. Later op reise in Suider-Afrika het hy    hulle in hul huise in die afgeleë platteland besoek. Hy het nie slegs foto's van mense gemaak nie, maar ook van hul kleredrag, haarstyle, ornamente, volksgebruike, wapens, gesigsversierings, kralewerk, huttipes, rondawels, kleipotte, gereedskap, houtwerk, seremonies, bygelowe en rotskuns. 

In 1924 en 1931 hou Duggan-Cronin uitstallings van sy foto's in Londen. Sy toenemende bekendheid lei tot finansiële steun. Vanaf 1929 is Richard Madela sy tolk en later fotografiese assistent.  Op hul reise neem hulle foto's van die Zulu, Pondo, Korana, Khoikhoi en Boesman van Suid-Afrika, die Betsjoeana van Botswana, die Basoeto van Lesotho, die Sjangaan van Mosambiek, die Barotse van Zambië en die Ovambo van Namibië. Duggan-Cronin laat dus 'n rekord na van byna  elke groot bevolkingsgroep in Suider-Afria.

In Oktober 1939 skenk Duggan-Cronin sy versameling aan die stad Kimberley en vorm nou deel van die McGregor Museum. Dit is later jare aangevul met 'n versameling foto's geneem deur Jack Arnold van die amaXhosa sowel as 'n versameling Afrika-musiek. Die museum het 'n reeks van 7 boeke uitgegee getiteld *Bantu tribes of South Africa: reproductions of photographic studies* (1928-41) waarin hierdie versameling gebruik is.

## Let wel 
Ander soortgelyke versamelings  van kultuur-historiese belang vir Suid-Afrika is die Gordon-versameling, Elliott-versameling, Gribble-versameling, Ravenscroft-versameling, Sammy Marks-fotoversameling en die Morrison-versameling.

## Bibliografie 
* Fransen, Hans: Guide to the museums of Southern Africa. Kaapstad: Southern African Museums Association, 1978.
* Humphreys, Basil: The Duggan-Cronin Bantu Gallery, Kimberley. In: Lantern. Tydskrif vir Kennis en Kultuur. Jaargang 11, nr. 2, Desember 1961
* Naweek. Die Burger, 28 Junie 2014.
* Standard Encyclopaedia of Southern Africa, deel 4. Kaapstad: Nasou, 1971.
Mosterd (kleur)

:*Hierdie artikel handel oor die kleur. Vir die voedselspesery, sien mosterd.*

duimnael|Mosterd op 'n sny brood
**Mosterd** is 'n goudgeel kleur wat herinner aan die kleur van mosterd.

Deur die vermenging van geel, rooi en blou kan mosterdkleur geproduseer word.

## Kleurkoördinate 
Volgens verskeie kleurskemas word **mosterd** as volg voorgestel:

## Sien ook 
* Lys van kleure
Ougoud

**Ougoud** is 'n diep goudgeel kleur wat gebruik word as omranding aan die Springbokbaadjie.

## Kleurkoördinate 
Volgens verskeie kleurskemas word **ougoud** as volg voorgestel:

## Sien ook 
* Lys van kleure
Imhotep

**Imhotep** (ook gespel **Immutef, Im-hotep en Ii-em-Hotep**, en bekend onder die Hellenistiese naam **Imuthes**; omstreeks 2650–2600 v.C.) was ’n raadgewer van die Egiptiese  farao Djoser, ’n argitek, ingenieur en dokter, asook ’n hoëpriester van die gode Ptah en Ra.

Hy was een van baie min gewone burgers wat ná sy dood goddelike status verkry het. Die ligging van sy selfgeboude grafkelder was van die begin af ’n geheim en is steeds onbekend, ondanks talle pogings om dit te soek. Daar word geglo dit is iewers by Saqqara versteek. Een van sy talle prestasies was dat hy die Piramide van Djoser ontwerp het. Hy was ook betrokke by die bou die piramide van sy opvolger, Sechemchet, maar werk aan laasgenoemde is gestaak ná die farao se kort bewind. Laasgenoemde inskripsie dui daarop dat Imhotep tot ’n paar jaar ná Djoser se dood gelewe het en betrokke was by die bou van sy opvolger, Sechemchet, se piramide.

thumb|links|Die Piramide van Djoser.
## Vergoddeliking
Sowat 2&nbsp;000 jaar ná sy dood is Imhotep se status opgehef tot dié van ’n god van medisyne en heling. Hy is eindelik gelykgestel aan Thoth, die god van argitektuur, wiskunde en geneeskunde. 

Hy is vereer in die omgewing van Thebe, in tempels wat aan Thoth gewy was. Die antieke Grieke het hom ook verbind met die Griekse god Asklepios.

Volgens mites was Imhotep se ma ’n gewone vrou met die naam Cheredoe-anch; sy is self later as ’n halfgod vereer as die dogter van die god Banebdjedet. Omdat Imhotep ook as die "Seun van Ptah" bekend was, is soms beweer sy ma was Sechmet, die beskermingsgodin van Bo-Egipte en die vrou van Ptah.

Die hongersnoodstele van Bo-Egipte, wat uit die Ptolemeïese tydperk (305-30 v.C.) dateer, bevat ’n inskripsie oor ’n hongersnood tydens Djoser se bewind wat sewe jaar geduur het. Imhotep kry die eer dat hy ’n belangrike element in die beëindiging daarvan was. Een van die priesters het die verband tussen die god Chnoem en die styging van die Nylrivier aan die koning verduidelik, en dié het toe ’n droom gehad waarin die Nylgod met hom praat en belowe om die droogte te beëindig.

As ’n aanvuurder van die Egiptiese kultuur het Imhotep se geïdealiseerde beeld tot goed in die Romeinse tydperk geduur. 

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Napelsgeel

**Napelsgeel** is 'n goudgeel kleur, 'n skilderkleur beroemd in Napels.

Napelsgeel is op groot skaal gebruik deur die Ou Meesters en in die 20ste eeu. Die ware pigment is giftig, en die gebruik daarvan is vandag redelik skaars. Die meeste verf gemerk "Napelsgeel" word in der waarheid van 'n mengsel van moderne, minder giftige pigmente gemaak. Die kleure van hierdie verf wissel aansienlik van een vervaardiger na die volgende.

Die eerste opgetekende gebruik van Napelsgeel as 'n kleur se naam in Engels was in 1738.

## Kleurkoördinate 
Volgens verskeie kleurskemas word **Napelsgeel** as volg voorgestel:

## Sien ook 
* Lys van kleure
Skoolbusgeel

duimnael|links|Geel skoolbusse oral waar jy kyk.

Die kleur  **Skoolbusgeel** het byna dieselfde skakering as goud.

Skoolbusgeel se naam is ontleen aan die destydse Amerikaanse skoolbusse en is sedert 1939 in gebruik. 'n Ene Professor Frank W. Cyr het in April 1939 'n konferensie in New York gehou om riglyne neer te lê vir die konstruksie van skoolbusse, waartydens die gebruik van hierdie besondere skakering van geel vir die verfwerk aanvaar is. Die geel is gekies omdat swart skrifletters in kontras daarmee hoogs sigbaar is, selfs in die afwesigheid van goeie beligting.

## Kleurkoördinate 
Volgens verskeie kleurskemas word **skoolbusgeel** as volg voorgestel:

## Sien ook 
* Lys van kleure

:*Artikel is uit die Italiaanse wiki-artikel :it:Giallo scuolabus vertaal*
Los Toldos

**Los Toldos** is 'n dorp in die Argentynse provinsie Buenos Aires. Die dorp is ongeveer 310&nbsp;km (193 myl) van die stad Buenos Aires geleë. Dit het ongeveer 13&nbsp;462 inwoners.

Die plek is bekend as die geboortedorp van Eva Perón, die tweede eggenoot van die Argentynse president Juan Perón.
Selektiewe geel

Die kleur **selektiewe geel** is 'n byna oranje skakering van geel.

Die kleur is veral gebruik vir die misligte van voertuie in Europa, weens die verminderde refraksie (breking of verstrooiing) van helder wit lig wat deur hierdie kleur lens gestuur word.

## Kleurkoördinate 
Volgens verskeie kleurskemas word **selektiewe geel** as volg voorgestel:

## Sien ook 
* Lys van kleure
Juan Perón

**Juan Domingo Perón** (Lobos, Buenos Aires, 8 Oktober 1895 – Olivos, 1 Julie 1974) was 'n Argentynse militarêre offisier en staatsman wat die land se 29 ste president was van 1946 tot met sy omverwerping in 1955, en weer van 1973 tot sy dood in 1974, as die 40ste president. Hy is die enigste Argentynse president wat drie keer verkies is en het die hoogste persentasie stemme in verkiesings met algemene stemreg. Perón is waarskynlik die belangrikste en mees kontroversiële Argentynse politikus van die 20ste eeu en sy invloed strek tot vandag toe. Perón se idees, beleide en beweging staan ​​bekend as Peronisme, wat steeds een van die belangrikste kragte in die Argentynse politiek is.

duimnael|links|Juan Perón word president.
## Eksterne skakels 
* 

## Verwysings
Oenas

**Oenas** (ook **Unas**, **Unis** of **Wenis** gespel, en volgens Manetho bekend onder die Hellenistiese naam **Onnos**) was die laaste Egiptiese farao van die 5de Dinastie van die Ou Ryk. Daar word gereken hy het tussen 2375 en 2345&nbsp;v.C. regeer. Hy het vermoedelik twee vroue gehad, Nebet en Chenoet, na aanleiding van hul grafte naby sy grafkelder.

Volgens Manetho het die 5de Dinastie met sy dood tot ’n einde gekom en het hy dus waarskynlik geen seuns gehad nie. In die Turynse Koningslys word hier ook ’n spasie ingevoeg, en volgens Jaromir Malek is dit gewoonlik gedoen wanneer daar ’n verskuiwing van die hoofstad en koninklike woning was. Daar is egter wel tekens dat daar kontinuïteit was tussen die 5de en die 6de Dinastie: Kagemni, Djedkare en Oenas se raadgewer, het sy loopbaan onder Oenas se opvolger, Teti, voortgesit; Teti se koningin, Ipoet, was vermoedelik Oenas se dogter. Dit wys volgens Nicolas Grimal dat daar geen breuk tussen die dinastieë was nie. Die breuk was waarskynlik bloot weens ’n amptelike skuif.

## Bewind 
Weens ’n gebrek aan dokumente is min oor Oenas se bewind bekend. Terwyl sy piramide die kleinste van die Ou Ryk is, is die gehalte en innovasie van die "Piramidetekste" wat daarin ontdek is, asook van ander kunswerk aan die binneste mure, van die beste uit die Ou Ryk. Vanweë die uitbeelding van ’n hongersnood teen die mure, glo sommige geleerdes dat daar wel ’n hongersnood tydens sy bewind was.

Oenas is sonder ’n manlike erfgenaam dood en daar was vermoedelik ’n tydperk van onstabiliteit aan die einde van sy bewind. Daar word geglo sy dogter, Ipoet, het die vrou van sy opvolger, Teti, geword.

## Piramide en piramidetekste 
Oenas het ’n klein piramide by Saqqara laat bou wat aanvanklik "Mooi is die plekke van Oenas" genoem is. Dit was naby die Trappiramide van Djoser. Die binnekant is versier met uitbeeldings van gebeure tydens sy bewind asook ’n aantal inskripsies. Malek beskou egter die eerste voorkoms van Piramidetekste as die belangrikste innovasie van Oenas se piramide. Dit is die oudste bekende godsdienstige tekste in Egipte, en die tweede oudste in die wêreld.

Die tekste kom voor in die meeste piramides uit die 6de Dinastie, maar dié van Oenas bevat verse en spreuke wat nie later aangetref word nie. Die tekste was bedoel om die koning in die doderyk te help om allerhande magte te bowe te kom en by die songod, Ra, aan te sluit. Daarna sou die koning saam met Ra in sy sonboot om die hemele roei.

Lêer:Ounas-chambre2.jpg|Die grafkelder in Oenas se piramide
Lêer:Saqqarah Ounas 06.jpg|Die oorblyfsels van Oenas se piramide
Lêer:Saqqarah Ounas 08c.jpg|Matrose op ’n boot uit die piramide
Lêer:01 unas causeway.jpg|Die ingang na Oenas se piramide

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Pypbom

duimnael|300px|'n Nagemaakte pypbom wat vir die opleiding van Amerikaanse militêre personeel gebruik word.
duimnael|300px|Verskillende pypbomme

'n **Pypbom** is 'n tipe bom wat van 'n stuk pyp wat met plofstof gevul is gemaak word. In meeste lande is dit 'n ernstige oortreding om pypbomme te maak, of selfs te besit, ongeag die beplande doel daarvan.

Pypbomme word gewoonlik in 'n yster- of metaalpyp gebou. Dit word met 'n plofstof soos buskruit gevul en dig aan beide kante verseël. Om die plofstof te ontvlam, word 'n klein opening in die pyp of een van die hoeke vir 'n lont of 'n elektriese draad aangebring.

Dit is relatief eenvoudig, maar uiters riskant om pypbomme te maak. Die proses om die pyp te verseël kan die plofstof laat ontvlam. Dit risiko is groter as die punt van die pyp met geweld afgesluit word (geslaan of gebuig). Dit gebeur gereeld dat mense wat pypbomme maak hulself in die proses opblaas.

Sodra 'n pypbom ontplof sal die metaal stukkies skrapnel vorm wat deur die lug vlieg. As hierdie skrapnel 'n persoon tref, sal dit hom/haar dood of ernstig beseer. Die knal van 'n pypbom is ook so hard dat dit mense se gehoor kan beskadig.

## Voorvalle 
Enkele voorvalle ter illustrasie:

* Op 27 Julie 1996 het 'n pypbom tydens die Olimpiese Spele in Atlanta ontplof. Twee mense is in die voorval dood en 111 beseer.
* op 25 Augustus 1998 ontplof 'n pypbom in die restaurant Planet Hollywood in die Kaapstadse Victoria & Alfred Waterfront. Twee mense sterf en 26 is beseer.
Sechemchet

**Sechemchet** (ook **Sekhemkhet** of **Djoserteti** en bekend onder die Hellenistiese naam **Tyreis** volgens Manetho) was ’n Egiptiese farao van die 3de Dinastie van die Ou Ryk. Hy het vermoedelik van omstreeks 2648 tot 2640&nbsp;v.C. regeer. Hy was moontlik die broer of oudste seun van farao Djoser.

## Bewind 
[duimnael|200px|links|’n Kleiseel van die eiland [Elephantine wys Sechemchet se Horus- en Nebtyname.]]
Min is oor Sechemchet bekend, want sy bewind was kort: net ses of sewe jaar. Hy het egter in dié tyd ’n trappiramide by Saqqara laat bou en twee bekende rotsinskripsies by Wadi Maghareh in Sinai agtergelaat. Op die eerste een word hy twee keer uitgebeeld, met verskillende krone op. Op die tweede gryp Sechemchet ’n vyand aan sy hare en lig sy arm in ’n poging om hom met sy seremoniële septer dood te slaan.

Die teenwoordigheid van dié inskripsies dui daarop dat turkoois en koper in Sechemchet se tyd in Sinai gemyn is. Die myne was waarskynlik deur die hele 3de Dinastie aktief, want inskripsies van Djoser en Sanacht is ook daar ontdek.

## Familie 
Sechemchet se vrou kon Djeseretnebti gewees het, maar dié naam verskyn sonder die titel van ’n koningin en Egiptoloë twyfel oor die ware betekenis en lees van die naam. Dit is ook al gelees as "Djeser-Ti" en geïdentifiseer met die cartouchenaam "Djeser-Teti" wat aangedui word as die direkte opvolger van Djoser. Sechemchet het vir seker kinders gehad, maar geen name is dusver gevind nie.

## Piramide 
Sechemchet is onder sy piramide by Saqqara begrawe, naby dié van Djoser. Die piramide is van die begin af as ’n trappiramide beplan. As dit voltooi was, sou dit ses of sewe trappe gehad het. Nes Djoser s’n is Sechemchet se piramide van kalksteenblokke gebou.

Dit is nie voltooi nie, waarskynlik weens die koning se skielike dood. Net die eerste trap is voltooi en die monument het dus eerder die vorm van ’n groot mastaba.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Patagonië

duimnael|Ligging van Patagonië
duimnael|Satellietbeeld van Patagonië

**Patagonië** (Spaans: *Patagonia*) is 'n gebied aan die suidelike punt van Suid-Amerika. Die gebied lê suid van die Coloradorivier (41ste breedtegraad) en strek tot aan die Straat van Magellaan. Dit sluit dele van Chili en Argentinië in.

In Chili beslaan dit die streke Los Lagos, Aysén en Magallanes y la Antártica Chilena. In Argentinië strek dit oor die provinsies Neuquén, Río Negro, Chubut en Santa Cruz. Die grense is egter nie duidelik vasgestel nie. Volgens sommige is Vuurland ook 'n deel van Patagonië.

Bevolking en landoppervlakte:

Glaciar Perito Moreno (Argentina).jpg|Die Perito Moreno-gletser
Base del Cerro Catedral en Bariloche. (Patagonia Argentina) 01.JPG|Bariloche (Río Negro)
Ushuaia6a (js).jpg|Ushuaia
Ballenas en Península Valdès.jpg|Valdés (skiereiland)

## Verwysings 
## Eksterne skakels 
*
Teti

**Teti** (ook bekend as **Merienptah** en **Othoes**) was die eerste Egiptiese farao van die 6de Dinastie van die Ou Ryk. Hy het 12 jaar lank regeer.

## Familie 
Teti het verskeie vroue gehad. Onder hulle is:
* Koningin Ipoet, waarskynlik die dogter van farao Oenas, die laaste koning van die 5de Dinastie. Sy was die ma van Pepi I.
* Koningin Choeit, wat die ma van Oeserkare kon gewees het.

Hy het ook verskeie kinders gehad, onder andere minstens drie seuns en moontlik tien dogters. Twee van die seuns was Pepi I en Oeserkare.

## Bewind 
Tydens Teti se bewind het belangrike offisiere begin om grafmonumente te bou wat amper net so groot soos dié van die farao was. Sy raadgewer Mereroeka het ’n mastaba by Saqqara laat bou wat uit 33 ryklik versierde kamers bestaan het; dit was die grootste bekende grafkelder van enige Egiptiese edelman. Dit word beskou as ’n teken dat Egipte se rykdom verskuif het van die sentrale hof na die amptenare.

Volgens Manetho is Teti in ’n harem-sameswering deur sy paleiswagte doodgemaak, maar hy is dalk deur Oeserkare vermoor in ’n magsoorname. Hy is in sy piramide by Saqqara begrawe.

## Piramide 
duimnael|200px|Die ruïnes van Teti se piramide by Saqqara.
duimnael|200px|Piramidetekste in die piramide.
Teti se piramide het gladde sye en is die tweede bekende piramide met piramidetekste. Daar is ook drie satelliet-piramides en ’n dodetempel in die kompleks. Die piramide is in 1882 oopgemaak en van 1907 tot 1965 is uitgrawings daar gedoen. Die oorspronklike naam was "Teti se Plekke is Blywend". Die deel bo die grond is in ’n swak toestand en lyk nou soos ’n klein heuwel, maar die ondergrondse kamers en gange het goed bewaar gebly.

### Derde satelliet-piramide 
Koningin Sesjesjet was Teti se ma. Sy het ’n groot rol gespeel in sy troonbestyging en in die versoening van twee strydende partye in die koninklike familie. Die laaste piramide wat in Egipte ontdek is, in 2008, was vermoedelik hare. Die ontdekking is op 11 November 2008 bekend gemaak deur Zahi Hawass, sekretaris-generaal van die Egiptiese Opperraad van Oudhede. Dit is die volledigste satelliet-piramide by Saqqara en was aanvanlik 14&nbsp;m hoog, met sye van 22&nbsp;m lank.

## Verwysings 
## Eksterne skakels 
* Die Suid-Saqqara-steen: Annale van die 6de Dinastie
* BBC, in foto's: Nuwe piramide ontdek
* 
* 15px Hierdie artikel is vertaal uit die Engelse Wikipedia
Wapenstilstand

duimnael|300px|Ondertekening van die wapenstilstand wat uiteindelik tot die einde van die Eerste Wêreldoorlog gelei het.

'n **Wapenstilstand** of **skietstilstand** is 'n formele ooreenkoms tussen strydende partye om gevegte te staak. Dit beteken nie noodwendig die einde van 'n oorlog nie, maar kan slegs 'n tydelike staking van vyandelikhede wees. 'n Wapenstilstand word gewoonlik uitgeroep terwyl 'n poging aangewend word om blywende vrede te onderhandel. Dit word ook soms uitgeroep om partye toe te laat om gesneuweldes te begrawe of om 'n gemeenskaplike vakansiedag, soos Kersfees in vrede te kan geniet.

In sommige gevalle kan 'n wapenstilstand vir 'n onbepaalde tyd voortduur. 'n Voorbeeld hiervan is die Arabies-Israeliese Oorlog van 1948 wat tot 'n langdurige wapenstilstand tussen enersyds Israel, en andersyds Egipte, Jordanië, Sirië en Libanon gelei het. Israel sluit later vredesverdrae met Egipte en Jordanië, maar tot hede is daar nie 'n skikking met Sirië en Libanon bereik nie. Nog 'n voorbeeld is die Korea-oorlog, wat op 27 Julie 1953 met 'n skietstilstand beëindig is. Die oorlog duur egter amptelik tot vandag toe voort.

Een van die bekendste wapenstilstande is die verdrag wat op 11 November 1918 met Duitsland gesluit is. Die verdrag is naby Compiègne in Frankryk onderteken en het 'n einde van die Eerste Wêreldoorlog gebring. Die dag word in Frankryk en ander Europese lande as *wapenstilstanddag* gevier. 

Dit gebeur ook soms dat 'n wapenstilstand aangekondig en dan verbreek word. Die doel hieragter is dikwels om die vyand onverhoeds te betrap en so 'n taktiese oorwinning te behaal.

In moderne konflikte sal die Verenigde Nasies dikwels op 'n wapenstilstand tussen strydende partye aandring. So 'n wapenstilstand word altyd tussen die betrokke lande self onderhandel, omdat dit as meer bindend as 'n VN-resolusie beskou word.

## Verwysings
Bondi-blou

duimnael|links|120px|Bekendstelling van iMac, 1998.

**Bondi-blou** is 'n liggroen-blou kleur en 'n variant van die kleur siaan.

Bondi Blue as 'n kleur is geskep deur Apple vir sy oorspronklike *iMac* rekenaar. Dit is so genoem weens die waterkleur langs die strand by Bondi Beach in Sydney, Australië.

Kommentators het opgemerk dat Bondi Beach gewild is vir navigeer (seilboot watersport), terwyl die iMac navigeer op die internet ("web surf") bevorder.

"Bondi Blue" is ook 'n handelsnaam vir sekere Australiese wyne wat deur Evans & Tate Beperk besit word. Hulle wyne sluit chardonnay, merlot en shiraz in.

## Kleurkoördinate 
Volgens verskeie kleurskemas word **bondi-blou** soos volg voorgestel:

## Sien ook 
* Lys van kleure
Dahsjoer

**Dahsjoer** (Arabies: دهشور) is ’n koninklike dodeakker op die wesoewer van die Nylrivier sowat 40&nbsp;km van Kaïro, Egipte. Dit word ook getranslitereer as **Dahsjur**, **Dashur** of **Dahshour**. Dit is hoofsaaklik bekend vir verskeie piramides, waarvan twee van die oudstes, grootstes en bes bewaardes in Egipte is. Hulle is tussen 2613 en 2589&nbsp;v.C. gebou.

## Piramides 
duimnael|links|Die Geboë Piramide van Snofroe.
Die Geboë en die Rooi Piramide is tydens die bewind van farao Snofroe (2613-2589&nbsp;v.C.) gebou. Hy was die pa van Cheops. Die Geboë Piramide se vorm is uniek; die styl is vermoedelik aangepas weens ’n ingenieursprobleem wat tydens die bou daarvan ontstaan het.  Die Rooi Piramide is die eerste ware gladde piramide in die wêreld.

Die piramide van die 12de-dinastiese farao Amenemhat II (1929-1895 v.C.) is nou erg beskadig. Langsaan is verskeie satelliet-piramides van koninklike vroue gevind wat nog redelik ongeskonde is en wat baie juwele bevat. Die Piramide van Senoesret III was deel van ’n groot kompleks met verskeie kleiner piramides van koninklike vroue.

Die Swart Piramide dateer uit die latere bewind van Amenemhat III (12de Dinastie) en hoewel erosie baie skade aangerig het, is dit die indrukwekkendste monument op die terrein naas Snofroe se twee piramides. Langsaan is die grafkelder van farao Hor uit die 13de Dinastie.

Daar is nog verskeie ander piramides, asook groot begraafplase vir amptenare van die Ou en Middelryk van Antieke Egipte.

## Die terrein vandag 
In Julie 2012 het Dahsjoer se hele Christelike gemeenskap, sowat 100 families, na nabygeleë dorpe gevlug weens geweld tussen hulle en die Moslem-inwoners. Daarna is die terrein erg geplunder deur plaaslike inwoners en omliggende nedersettings.

## Verwysings 
## Eksterne skakels 
* Inligting oor Dahsjoer 
* Foto's van die binnekant van die Geboë Piramide 

* 15px Hierdie artikel is vertaal uit die Engelse Wikipedia
Saqqara

**Saqqara** (Arabies: سقارة), ook gespel **Sakkara**, is ’n groot antieke begrafnisterrein in Egipte wat gedien het as dodeakker vir die Antieke Egiptiese hoofstad Memphis. Daar is verskeie piramides, onder meer die beroemde Piramide van Djoser, wat ook die Trappiramide genoem word, sowel as talle mastabas. Dit is 30&nbsp;km suid van Kaïro en beslaan ’n gebied van sowat 7&nbsp;x&nbsp;1,5&nbsp;km.

## Piramides 
Die oudste bekende steengeboukompleks in die geskiedenis wat volledig behoue gebly het, is by Saqqara geleë: Djoser se Trappiramide, wat tydens die 3de Dinastie van Antieke Egipte gebou is. Nog 16 farao's het piramides hier laat bou; dit het in verskillende toestande behoue gebly. Paleisamptenare het ook private grafmonumente op die terrein laat bou. Ná die tyd van die farao's het dit nog 3&nbsp;000 jaar ’n belangrike plek gebly vir nie-koninklike begrafnisse en kultusbedrywighede, tot in die Ptolemeïese en Romeinse tye.

Noord van Saqqara lê Aboesir en suid daarvan Dahsjoer. Die gebied van Giza tot by Dahsjoer is sedert 1979 ’n Unesco-wêrelderfenisgebied.

Die naam Saqqara is afgelei van Beni Saqqar, ’n plaaslike Berber-stam. Hul naam beteken "Seuns van Saqqar".

## Vandalisme 
Saqqara en die omliggende gebiede Aboesir en Dahsjoer het groot skade gelei in die Egiptiese opstande van 2011 deurdat die grafte in dié tyd beroof is. Daar is by pakkamers ingebreek, maar die piramides het nie erg skade gely nie.

## Dieregrafte 
Tydens roetine-uitgrawings in 2011 by Saqqara het ’n span onder leiding van die Egiptoloog Salima Ikram en ’n internasionale navorsingspan onder Paul Nicholson van die Cardiff-universiteit byna 8&nbsp;miljoen diere-mummies ontdek. Daar word geglo die diere, meestal honde, moes hul base se gebede aan hul gode oordra.

## Verwysings 
## Eksterne skakels 
* Inligting oor Saqqara
* Saqqara.nl Die Vriende van Saqqara-stigting
* Ontdekkings op die terrein sedert Februarie 2007

* 15px Hierdie artikel is vertaal uit die Engelse Wikipedia
Savoiblou

**Savoiblou** poog om 'n kleur van Savoi voor te stel. Dit is 'n groenerige blou kleur en 'n variant van die kleur siaan.

## Kleurkoördinate 
Volgens verskeie kleurskemas word **savoiblou** soos volg voorgestel:

## Sien ook 
* Lys van kleure
Poublou

**Poublou** is die kleur van 'n pou (*Pavo cristatus*) (voël) se verekleed. Dit is 'n gryserige blou kleur en 'n variant van die kleur siaan. Die Griekwas rugbyspan se truikleur is poublou.

## Kleurkoördinate 
Volgens verskeie kleurskemas word **poublou** soos volg voorgestel:

## Sien ook 
* Lys van kleure
Lisjt

**Lisjt** (Arabies: اللشت), ook **Lisht** of **el-Lisht**, is ’n Egiptiese dorp suid van Kaïro en ’n dodeakker van farao's uit die Middelryk van Egipte. Dit sluit twee konings se piramides in: Amenemhat I en Senoesret I. Hulle is omring deur kleiner piramides vir lede van die koninklike familie en baie mastabas van amptenare en hul familielede. Die grafkelders is tydens die 12de en die 13de Dinastie opgerig.

Die terrein is ook bekend vir die grafkelder van Senebtisi, wat ongeskonde ontdek is en ’n stel juweliersware bevat het. Die piramide van Senoesret&nbsp;I is die bes bewaarde een uit dié tydperk.

## Itjtawy 
Die terrein, sowat halfpad tussen Dahsjoer en Meidoem en sowat 100&nbsp;km suid van Kaïro, is dalk in die omgewing van die antieke stad Itjtawy (waarvan die presiese ligging nie bekend is nie), wat die hoofstad van Egipte was tydens die 12de Dinastie.

Amenemhet&nbsp;I het die hoofstad in 2000&nbsp;v.C. van Thebe na die geheimsinnige stad Itjtawy geskuif omdat dit naby die oase Fajoem was. Kort hierna het hy sy piramide begin bou. Dit is in die noordelike deel van die dodeakker.

## Uitgrawings 
Die eerste uitgrawings by Lisjt het in 1882 plaasgevind onder leiding van die Franse Egiptoloog Gaston Maspero. Ná nog uitgrawings tussen 1884 en 1885, is die werk in 1906 oorgeneem deur die Metropolitan-kunsmuseum in New York. Die museum is steeds op die terrein aktief.

## Eksterne skakels 
* Amenemhet I se piramide by Lisjt.
* By Egyptian Monuments.

* 15px Hierdie artikel is vertaal uit die Engelse Wikipedia
Coloradorivier (Argentinië)

Die **Coloradorivier** (Spaans: *Río Colorado*) is 'n rivier in die suide van Argentinië. Die rivier ontspring aan die oostekant van die Andesgebergte en neem 'n suidelike koers na die Atlantiese Oseaan, waar dit deur verskillende kanale in die Uniondelta uitmond. Die rivier het 'n totale lengte van 1&nbsp;000&nbsp;km.

Die rivier vorm die politieke grens tussen die Argentynse provinsies Neuquén en Mendoza, asook tussen Rio Negro en La Pampa. Die mensgemaakte dam, 'Embalse Casa de Piedra', reguleer die watervlak en word gebruik om hidroëlektrisiteit vir die streek op te wek.
Unua Libro

Die ***Unua Libro*** (Esperanto: [uˈnua ˈlibro], *Eerste Boek*) was die eerste leerboek om die kunsmagtige taal Esperanto (destyds *Lingvo Internacia*, die Internasionale Taal) te beskryf. Die boek is op 26 Julie 1887 in Warskou deur Ludwik Lejzer Zamenhof, die skepper van Esperanto, onder die pseudoniem *Doktoro Esperanto* gepubliseer. Die oorspronklike uitgawe is in Russies uitgegee en is voor die einde van die jaar in Pools, Frans, Duits en Engels en toe in 1889 in Hebreeus vertaal. Die boek is in 1888 opgevolg deur die publikasie van die tweede boek, Dua Libro.

Volgens dokumentasie in besit van sommige Italiaanse navorsers, het die boek aan die begin van die 1950's 'n fetisj geword onder sommige etniese groepe in Sierra Leone wat dit gebruik het om 'n beswyming te veroorsaak.

## Uittreksels uit die boek 

Unua libro per russi - 1887 - 1a edizione - copertina fronte.jpg|Unua Libro - 1887 - eerste uitgawe
Unua libro per russi - 1887 - 1a edizione - frontespizio.jpg
Unua libro per russi - 1887 - 1a edizione - introduzione.jpg
Unua libro per russi - 1887 - 1a edizione - pagina 23.jpg
Unua libro per russi - 1887 - 1a edizione - dizionario.jpg
Unua libro per russi - 1887 - 1a edizione - copertina retro.jpg

## Eksterne skakels 
*Aanlyn HTML-herdruk van Dr. Esperanto se *International Language: Introduction and Complete Grammar* (Engelse vertaling van "Unua Libro" deur R.H. Geoghegan, 1889)
Aboesir

**Aboesir** (Arabies: ابو صير) is ’n groot begrafnisterrein in Egipte wat gedien het as dodeakker vir die Antieke Egiptiese hoofstad Memphis. Dit is naby Kaïro geleë en is ook die naam van die dorp in die Nylvallei van waar die terrein sy naam kry.

Aboesir is net ’n klein deel van ’n groot gebied vol piramides wat strek van Giza tot by Dahsjoer en ook Saqqara insluit. Dit het gewild geraak onder die farao's van die 5de Dinastie nadat die terrein by Giza "vol" was van die enorme piramides en ander grafmonumente van die konings van die 4de Dinastie.

By Aboesir is die grootste voorrade papirusse nog uit die Ou Ryk, die Aboesir-papirusse, ook ontdek. Die eerste vonds was in die 19de eeu in die dodetempel van koning Neferirkare, en die tweede in die 20ste eeu in die komplekse van Neferefre en sy ma, koningin Chentkaoes II.

Die Tsjeggiese Instituut van Egiptologie in Praag doen sedert 1976 uitgrawings by Aboesir.

## Dodeakker 
duimnael|260px|Die Aboesir-dodeakker.
Daar is altesaam 14 piramides uit die 5de Dinastie op die terrein. Die gehalte van die bouwerk by Aboesir is heelwat swakker as dié uit die 4de Dinastie. Dit dui moontlik op ’n afname in die farao's se mag of ’n swakker ekonomie. Die piramides is kleiner en is van ’n swak gehalte kalksteen gebou. Almal is trappiramides, buiten dié van Neferirkare, die grootste een – daar word geglo dit is oorspronklik as ’n trappiramide ontwerp, maar later in ’n "ware" (of gladde) piramide verander deur die trappe op te vul.

Die grootste drie piramides is:
* Die Piramide van Neferirkare, die hoogste piramide op die terrein.
* Die Piramide van Nioeserre, wat die beste bewaar gebly het.
* Die Piramide van Sahoere, bekend vir sy pragtige reliëfwerke.

## Vandalisme 
Aboesir, Saqqara en Dahsjoer het groot skade gely tydens die Egiptiese onluste van 2011 deurdat grafte en pakkamers beroof is. Rooftogte en die beskadiging van mummies het tot in 2013 voortgeduur met onder meer georganiseerde uitgrawings.

## Verwysings 
## Eksterne skakels 
* Tsjeggiese Instituut van Egiptologie
* Egiptiese monumente: Aboesir-dodeakker

* 15px Hierdie artikel is vertaal uit die Engelse Wikipedia
Aboe Rawasj

duimnael|links|200px|’n Deel van Djedefre se piramide.

**Aboe Rawasj** (Arabies: قرية ابو رواش), ook **Abu Rawash** of **Abu Roach**, is 8&nbsp;km noord van Giza geleë en is een van die begrafnisterreine van Antieke Egipte se farao's. Dit bevat die heel noordelikste piramide, die grootliks verwoeste Piramide van Djedefre, seun en opvolger van Cheops.

Aanvanklik is geglo Djedefre se piramide is nooit voltooi nie. Nou glo argeoloë die piramide is nie net voltooi nie, dit was omtrent net so groot soos die Piramide van Menkaoere, en dus sou dit een van die sowat ses grootstes gewees het.

Sy ligging naby ’n groot kruispad maak dit ’n maklike bron van klippe. Weens buiting het min oorgebly benewens ’n hoop klippe op ’n natuurlike heuwel wat deel van die piramide se kern gevorm het. ’n Klein aangrensende satelliet-piramide het beter bewaar gebly.

## Eksterne skakels 
* ’n Interaktiewe grafika deur Newsweek van Djedefre se piramide 

* 15px Hierdie artikel is vertaal uit die Engelse Wikipedia
Panay

**Panay** is een van die groter eilande van die Filippyne. Die eiland lê in die middelste eilandgroep, genaamd Visayas. Volgens die laatste amptelike volkstelling van 2010 het Panay ongeveer 4,0 miljoen inwoners op 'n oppervlakte van 12&nbsp;011&nbsp;km². Die provinsies Antique, Aklan, Capiz en Iloilo is hier geleë. Die mees prominente stad van die eiland is Iloilo Stad, die hoofstad van Iloilo. Hierdie stad is tewens die sentrum van die streek Western Visayas.

## Eksterne skakels 
*  
*
Eland (pantserkar)

Die **Eland** is 'n ligte pantserkar wat gebaseer is op die Panhard AML90. en is toegerus met óf 'n 60&nbsp;mm sluitstuklaaimortier of 'n Denel 90&nbsp;mm tenkafweerkanon op 'n baie kompakte onderstel. Alhoewel slegs lig gepantser, maak die voertuig se permanente 4x4 aandrywing dit vinniger oor plat terrein as die meeste tenks.

## Inleiding 
duimnael|links|Lande wat die Eland gebruik; Suid-Afrika in rooi aangesien hulle dit nie meer gebruik nie
Die Eland was vir die Suid-Afrikaanse Weermag (SAW) ontwikkel in Suid-Afrika se eerste groot wapenprogram sedert die Tweede Wêreldoorlog, met prototipes wat in 1963 voltooi is. Teen 1991 is 1600 eksemplare gebou vir plaaslike gebruik asook uitvoer; In daardie jaar het die pantserkorps 'n uitvoerbaarheidstudie onderneem om die Eland met 'n groter, meer beweeglike en swaarder gewapende voertuig te vervang. Terwyl erken is dat die Eland voldoende was vir grenspatrollie en teeninsurgensie, was Suid-Afrikaanse strateë ook bekommerd dat dit nie geskik was vir konvensionele slagvelde nie. Tydens 'n oefenlopie om 'n buitelandse inval in Suidwes-Afrika te simuleer, het die SAW bevind dat die Eland-90 drie groot nadele het: hy het geen loopgraafvermoë nie, beweging in die veld was beperk deur sy vier wiele en hoë grondhoogte, en die kanon van 90&nbsp;mm was op lang afstand oneffektief teen vyandige wapens.

## Verwysings 
## Eksterne skakels
Mirre (kleur)

Die kleur **mirre** is 'n diep skakering van groen, effens donkerder as die kleur van spinasie.

## Kleurkoördinate 
Volgens verskeie kleurskemas word **mirre** as volg voorgestel:

## Sien ook 
* Lys van kleure
Olifanttenk

Die **Olifanttenk** is 'n oorlogstenk wat deur "BAE Systems Land Systems South Africa" vir die Suid-Afrikaanse Nasionale Weermag  (SANW) gebou is. Die basiese ontwerp is afkomstig van die Britse Centuriontenk.

Die Centuriontenk is een van die mees gebruikte tenkontwerpe, en het weermagte oral oor die wêreld toegerus, met 'n paar nog steeds in diens tot die 1990's. So onlangs as die 2006 Israel-Libanonkonflik het die Israelse Weermag hoogsveranderde Centurions as gepantserde personeeldraers en vir geniewerk gebruik. Suid-Afrika het nog steeds meer as 200 Olifanttenks in diens: Die tenks van die SANW is gemoderniseer in die 1980's en weer in die 2000's, en die gevolglike model staan bekend as die Olifant.

## Verwysings 
## Eksterne skakels
Hardeneus-hondhaai

Die **Hardeneus-hondhaai** (*Mustelus mosis*) kom voor in die westelike Indiese Oseaan vanaf die Rooisee tot by Durban. In Engels staan die haai bekend as die *Hardnosed smooth-hound*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://www.fishbase.us/summary/Mustelus-mosis.html
Jade (kleur)

[duimnael|regs|250px|Aktinoliet, 'n jade-agtige variëteit uit [Brasilië]]
Die kleur **jade** (Engels: *Jade*), is 'n skakering van groen met 'n ondertoon van blou. Die naam is afkomstig van die edelsteen jade, ook die niersteen genoem.

Die eerste opgetekende gebruik van *jade* as 'n kleur se naam in Engels was in 1892.

## Kleurkoördinate 
Volgens verskeie kleurskemas word **jade** as volg voorgestel:

## Sien ook 
* Lys van kleure
Wilgergroen

Die kleur **wilgergroen** is 'n skakering van groen met gelyke ondertone van rooi en blou. 

## Kleurkoördinate 
Volgens verskeie kleurskemas word **wilgergroen** as volg voorgestel:

## Sien ook 
* Lys van kleure
Peer (kleur)

Die kleur **peer** is 'n skakering van groen met rooi as balans. 

regs|260px
## Kleurkoördinate 
Volgens verskeie kleurskemas word **peer** as volg voorgestel:

## Sien ook 
* Lys van kleure
Moerasgroen

Die kleur **moerasgroen** herinner aan die groen van 'n moeras. 

## Kleurkoördinate 
Volgens verskeie kleurskemas word **moerasgroen** as volg voorgestel:

## Sien ook 
* Lys van kleure
Klawergroen

Die kleur **klawergroen** is 'n skakering van groen wat vir die Ierse vlag en nasionale kleure gebruik word. Dit verteenwoordig die kleur van die klawerblaar (*shamrocks*) en is kenmerkend van die golwende landskap van die eiland, waar daar meer as 72 verskillende skakerings van die kleur in gebruik is.

## Kleurkoördinate 
Volgens verskeie kleurskemas word **klawergroen** as volg voorgestel:

## Sien ook 
* Lys van kleure
Jagtersgroen

**Jagtersgroen** is die groen kleur wat jagters in die 19de eeu gedra het. 

## Kleurkoördinate 
Volgens verskeie kleurskemas word **jagtersgroen** as volg voorgestel:

## Sien ook 
* Lys van kleure
LSC 1890

duimnael|links|Ingang na Sportpark Leeuwarderweg, Sneek
**SVC LSC 1890** is 'n amateursokkerspan uit Sneek, Nederland, wat in die 2de klasse (Sondag) speel. Die klub is in 1890 gestig. Die letters LSC staan vir 'Lycurgus Sparta Combinatie'.

## Eksterne skakels 
* Amptelike webtuiste
Szeged

**Szeged** (uitgespreek [ˈsɛɡɛd]; Duits: *Szegedin*, Roemeens: *Seghedin*, Kroaties: *Segedin*, Serwies: *Segedin/Сегедин*) is 'n stad in suidoostelike Hongarye, naby die grens met Serwië en Roemenië geleë.

## Geskiedenis 
### Etimologie 
Daar bestaan 'n meningsverskil oor die etimologie van die stadsnaam. Die naam kan uit die Hongaarse woord vir eiland (*sziget*) aflei wees. Nog 'n voorstel is dat die naam uit die ou Hongaarse woord *szeg* (beteken "hoek") kom, wat kan na die draai in die Tisza-rivier verwys.

Die oorspronklike Hongaarse naam vorm ook die basis vir benamings in 'n reeks Europese tale soos Duits *Szegedin/Segedin*; Roemeens *Seghedin*; Kroaties *Segedin*; Serwies *Segedin/Сегедин*; Bulgaars, Wit-Russies, Russies en Oekraïens *Сегед*; Italiaans *Seghedino*; Latyns *Partiscum*; Pools *Segedyn*; Turks *Segedin*; Slowaaks *Segedín*; Lets *Segeda* en Litaus *Segedas*.

### Stigting 
Die eerste geskrewe verwysings na Szeged dateer uit die jaar 1183. Gedurende die Mongoolse inval (12de eeu) is die stad verwoes, maar is daarna herbou.

### 20ste eeu 
## Demografie 
* Tale (2001): Hongare (93,5%), Roma/Sigeuners (0,7%), Duitsers (0,5%), Serwiërs (0,2%), .
* Godsdiens (2001): Rooms-Katoliek (54,5%), Ateïs (21,8%), Calvinisties (6,7%), Luthers (1,6%), Grieks-Ortodoks (0,6%).

## Susterstede 
*  Darmstadt, Duitsland
*  Cambridge, Verenigde Koninkryk
*  Nice, Frankryk
*  Subotica, Serwië
*  Timişoara, Roemenië
*  Turku, Finland

## Eksterne skakels 
* www.szegedvaros.hu - die stad se amptelike webwerf
Eweredigheid (wiskunde)

In wiskunde is twee veranderlikes x en y direk **eweredig** wanneer as x verhoog, dan verhoog y.

## Direkte eweredigheid 
In die formule

:y = 3x

is y direk eweredig aan x of:

:y \propto x

## Indirekte eweredigheid 
Indien y indirek eweredig is aan x, word dit soos volg geskryf:

:y \propto \frac{1}{x}    of \frac{x}{y}
Band-kathaai

Die **Band-kathaai** (*Halaelurus lineatus*) is endemies aan die Suider-Afrikaanse kus en kom voor vanaf Oos-Londen tot by Beira. Daar is donker kolle op die lyf. In Engels staan die haai bekend as die *Banded catshark*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Coastal Fishes of Southern Africa. Phil & Elaine Heemstra. 2004. 
*
Smartt-sindikaatdam

Die **Smartt-sindikaatdam**, een van die oudste damme in die land, is 20&nbsp;km wes-suidwes van Britstown en suid van die pad na Vosburg. Dit het 'n volume van 100 miljoen m³. Met 'n stelsel kanale van 47&nbsp;km word 22 boere en 'n gebied van 1&nbsp;800&nbsp;ha van water voorsien. Daar word hoofsaaklik met lusern, koring, mielies en beeste geboer.

Water van die streek oos van Carnarvon en Vosburg sowel as vanaf Richmond, Victoria-Wes en Loxton vloei in die Groenrivier en die Ongersrivier (en sy sytakke die Brak-, Brakpoort-, Klein-Brak- en die Visgatriviere) na die dam. Hierdie seisoenale riviere dreineer saam 'n opvangsgebied van 12&nbsp;000&nbsp;km² en lewer 'n jaarlikse afloop van 50&nbsp;miljoen m³.

Die Smartt-sindikaat is in 1885 deur 'n groep grondeienaars onder leiding van dr. Thomas Smartt gestig. Hierdie groep het tussen 1908 en 1912 by Houwater die grootste privaatdam in Suid-Afrika gebou; dit was op daardie tydstip met sy volume van 112&nbsp;miljoen m³ boonop die grootste dam in die land. Na twee dekades was die volume egter deur toeslikking gehalveer, 'n probleem wat menige opgaardam ondervind het. In Oktober 1954 is die sindikaat gelikwideer en deur 'n groep boere oorgeneem wat 'n besproeiingsraad gevorm het. Tydens die vloed van Maart 1961 het die grondwal gebreek, maar dit is in 1964 deur die staat herstel.

## Sien ook 
* Lys van grootste damme in Suid-Afrika

## Bibliografie 
* Bulpin, T.V.: Discovering Southern Africa. Kaapstad: Books of Africa, 1983. 
* Standard Encyclopaedia of Southern Africa, deel 10. Kaapstad: Nasou, 1974. 
* www.dwaf.gov.za
Margate, Florida

**Margate** is 'n stad in Broward County in die Amerikaanse staat van Florida met 53 284 inwoners (2010). Die geografiese koördinate is: 26.25° N, 80.21° W. Die metropolitaanse gebied beslaan 'n oppervlak van 23,3 km².

## Ligging 
Margate is ongeveer 10 km noordwes van Fort Lauderdale en 40 km noord van Miami geleë. Aangrensende munisipaliteite is Coconut Creek, Coral Springs, Pompano Beach en North Lauderdale.
Luiperd-kathaai

Die **Luiperd-kathaai** (*Poroderma pantherinum*) is endemies aan die Suid-Afrikaanse kus en kom voor vanaf die Wes-Kaap tot by die Oos-Kaap en word selde gesien in KwaZulu-Natal.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://www.fishbase.org/summary/Poroderma-pantherinum.html
Dua Libro

Die '''Dua Libro de l' Lingvo Internacia'* (*Die Tweede Boek van die Internasionale Taal*) was die tweede boek om die kunsmagtige taal Esperanto te beskryf en die eerste boek wat heeltemal in die taal gepubliseer is. Die boek is in 1888 in Warskou deur Ludwik Lejzer Zamenhof uitgegee, een jaar ná die publikasie van die eerste Esperanto boek, Unua Libro.

## Esketerne skakels 
* Online HTML reprint of Dua Libro de l’ Lingvo Internacia
* *Dua Libro'' on Project Gutenberg
Poroderma

***Poroderma*** is 'n genus van haaie wat aan die familie van kathaaie (*Scyliorhinidae*) behoort. Die genus bestaan uit twee spesies wat in Suid-Afrika voorkom.

Hierdie haaie is gewoonlik grys met donker strepe. Hulle is nagdiere en verkies kusgebiede waar hulle naby die bodem tot 'n diepte van tot 100 meter diep leef. Hulle verkies klein grotte en skeure. Hul dieet bestaan gewoonlik uit skaaldiere, maar hulle voed ook op klein vissies. Hul gemiddelde lengte is tussen 60 en 80&nbsp;cm, met 'n maksimum lengte van ongeveer 100&nbsp;cm. Tydens geboorte is hulle ongeveer 15&nbsp;cm lank. Hulle is nie gevaarlik vir mense nie.

## Spesies 
* *Poroderma africanum* – Streephaai - (Gmelin, 1789)
* *Poroderma pantherinum* – Luiperd-kathaai - (Müller & Henle, 1838)

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Eksterne skakels 
*
Ampsgroen

**Ampsgroen** is 'n diepgroen kleur.

Die kleurnaam **ampsgroen** is die eerste keer in 1892 gebruik. Die kleur word verkry deur groen (87.5%) en geel (12.5%) te meng.

Hierdie tradisionele skakering van groen is die kleur wat oorspronklik ontwerp is as 'n  vir rekenaarskerms in die tagtigerjare.

Die naam is blykbaar gekies omdat dit die kleur was van die potlode wat rekenmeesters ("the green ticks") in hulle amp gebruik het.

## Kleurkoördinate 
Volgens verskeie kleurskemas word **ampsgroen** as volg voorgestel:

## Sien ook 
* Lys van kleure

## Verwysings
Chartreuse-groen

**Chartreuse-groen** is 'n geel-groen kleur wat verwys na die Franse likeur met dieselfde naam. Hierdie kleur word groen chartreuse genoem om dit te onderskei van Chartreuse-geel.

Die kleurnaam **chartreuse-groen** is die eerste keer in 1892 gebruik. Die kleur word verkry deur geel (100 dele) en siaan (50 dele) te meng.

## Kleurkoördinate 
Volgens verskeie kleurskemas word **chartreuse-groen** as volg voorgestel:

## Sien ook 
* Lys van kleure

## Verwysings 

:*Hierdie artikel is uit die Italiaanse wiki-artikel **Chartreuse (colore)** vertaal*